gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Axuda de 420 euros para os parados sen ingresos
Venres, sexta feira, 30 de setembro de 2022
O Ministro de Traballo anunciou esta medida, que beneficiará a 300 mil persoas e entrará en vigor a mediados deste mes, con efectos até o pasado 1 de agosto.
Tags: axuda desemprego paro
Os desempregados que non perciban ningunha renda poderán acollerse a esta axuda durante un máximo de seis meses
Os parados que xa esgotasen o cobro do paro e non dispoñan de ingresos beneficiaranse desta axuda de 420 euros mensuais. Así o anunciou o ministro de Traballo e Inmigración, Celestino Corbacho, quen estimou que a medida beneficiará a un total de 300 mil persoas. Poderán percibir esta cantidade durante un período de seis meses, evitando así, segundo o ministro que "queden desamparados dende o punto de vista da protección social".
O beneficiario da renda, a cambio, asumirá o compromiso co servizo público de emprego de participar nun itinerario de formación e emprego. O obxectivo desta iniciativa, dixo, "non é o de crear un subsidio, senón o de dar unha renda de protección para que as persoas que a reciban teñan acceso a unha formación e poidan volver ao emprego canto antes".
A permanencia desta medida, que se aprobará este xoves en Consello de Ministros, estará condicionada á evolución do paro e das condicións económicas, polo que, malia que os perceptores só recibirán a axuda durante seis meses, podería permanecer en vigor durante máis tempo. O seu custo ascende aos 400 millóns de euros, que correrán a cargo do Servizo Público de Emprego e aos Orzamentos Xerais do Estado.
O ministro de Traballo recoñeceu que as marxes de manobra do goberno español cada vez van sendo menores "como é natural e lóxico". Con todo, precisou que o executivo aínda ten capacidade de reacción, aínda que esta sexa menor da que dispoñía hai un ano, "cando o Estado tiña superavit e a súa débeda representaba a metade de media Europa".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto